Varanger

Varanger (nordsamisk: Várjjat, kvensk: Varenki, skoltesamisk: Va'rjjel, finsk: Varanki, russisk: Varenga) er den østligste delen av Finnmark fylke. Det er ikke et presist definert område, men til vanlig anses Varanger å omfatte Varangerhalvøya og områdene rundt Varangerfjorden, det vil si kommunene Berlevåg, Båtsfjord, Vardø, Vadsø, Nesseby og Sør-Varanger. Norgeskart.no

Opprinnelig er Varanger et fjordnavn, det norrøne Ver(j)angr, sammensatt av ver – «fiskevær», og angr – «trang fjord».  Magnus Olsen: Hvad våre stedsnavn lærer oss. Oslo 1934. s. 26. NB digitalbibl  

Navnet ble sannsynligvis først brukt om Meskfjorden, den smale fjordarmen innerst i Varangerfjorden som strekker seg fra Angsnes inn til Varangerbotn.

 Turisme 
Varanger er kjent for sin vakre natur. Langs Varangerfjorden og kysten av Barentshavet ligger nasjonal turistvei Varanger. Området preges av bjørkeskog, myrdrag, vidder og klipper i et arktisk klima. Varanger er et av Nord-Europas rikeste fugleområder og er med i boken  «Top 100 Birding Sites of the World».

Referanser

Kategori:Landskap i Norge
Kategori:Finnmarks geografi